Talua barendo

Talua barendo atau talua dadar barendo maupoan jinih makanan olahan talua nan dibuek tipih indak terlalu padek. Mukasuik kato talua barendo disiko sarupo talua nan balubang-lubang sarupo rendo atau renda. Caro mambueknyo pun samo jo mambuek talua dadar nan biaso. Di Minangkabau, Sumatera Barat, talua barendo biasonyo dibuek dari talua itiak nan dicampua jo bawang samo lado. Jinih hidangan ko banyak dijua di rumah makan padang atau kadai nasi.

 Caro mambuek 
Bahan-bahan untuak mambuek talua barendo tadiri dari talua, lado, bawang merah, daun bawang, garam, jo minyak. Caro mambueknyo dicampua sadolah bahan sarato dikocok. Angekan minyak sampai angek bana supayo bisa kalua rendo taluanyo beko. Masuakan adonan tadi ka minyak, sudah tu digoreng. Sambia digoreng jan lupo dibaliakan supayo masaknyo marato. Goreng sampai kariang jo masak tangahnyo.

 Rujuakan